කහගල, ගැරඬිගල, බැලුංගල, වම්බටුගල යන සුවිසල් පර්වත හා කඳුවලින් වටවූ නිසාම එදා ගලගෙදර කපොල්ල බිහිවී ඇති අතර ගලගෙදර නාම සම්භවය පිළිබඳව ද විවිධ ජනප්‍රවාද පවතී. ගලගෙදර මොරවක්දෙනියේ, වත්තේ ගෙදර ගෙහිමියන්ට වටිනා මැණික්ගලක් හමුවී ඇත. එය මැණිකක් බව නොදන්නා ඔවුහු එම ගල සිය කුස්සියෙහි ළිප්ගලක් ලෙස යොදාගෙන ඇත. ඉන්දියාවේ සිට මෙහි පැමිණි බමුණෙකුට කෙසේ හෝ මැණික් ගලක් තිබෙනු දැක ඔහු එම නිවස සොයා ගොස් ගෙහිමියන් හමුවී කතාබස් කරමින් සිටියදී රෑ බෝවූ නිසා එදින රාත්‍රිය එම නිවසෙහි නවාතැන් ගත්තේය. ඔහු මේ ගල පිළිබඳව විපරම් කර බලා කුස්සියේ ළිපට ළිප්ගලක් සේ තබා ඇති බව දැක ඔවුන්ට මෙසේ පවසා ඇත. ‘මෙම නිවසේ ඔබ සියලුදෙනාම විවිධ දුක්කරදර මැද්දේ ජීවත්වන්නේ මා දන්නා ශාස්ත්‍රය අනුව ඔබලාගේ කුස්සියෙහි වැරැදි විදියට ළිප්ගලක් තබා තිබෙනවා. එය ගෙදරට හූනියමක් වගෙයි. මේ සියලු දුක් කරදරවලට හේතුව එයයි. එය ඉවත්කරන තුරු ගෙදරට වගතුවක් වෙන්නේ නැහැ. එය ගලවා මා අතට දුන්නොත් එය ජීවම් කර ජලාශයකට දමන්නම්. එවිට තුන් වරුවක් ගතවීමට මත්තෙන් ඔය කරදර බාධක සියල්ල දුරුවී යාවී’ යැයි කපටි බමුණා පැවසීය. යන්ත්‍ර මන්ත්‍ර පිළිබඳව දැඩි විශ්වාසයක් තිබුණ නිවැසියන් බමුණගේ චාටු බස් අසා ‘අනේ ඔබතුමාට පින්අත්වෙයි. ඔබතුමාට දෙන්න කිසිදෙයක් නැහැ. නැවතත් පැමිණි දිනක අපගේ නිවසටත් ගොඩවී යන්න’ යැයි කියමින් ගල ගලවා බමුණාට දී ඇත.
ගලගෙදර කපොල්ල බිහිවීමට බලපෑ ඇති පර්වත හා කඳු වන්නේ ?
කහගල, ගැරඬිගල, බැලුංගල, වම්බටුගල